KOMISIJOS REGLAMENTAS (EB) Nr. 959/2004
2004 m. gegužės 11 d.
dėl importo licencijų išdavimo tam tikriems grybų konservams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. rugsėjo 6 d. Komisijos reglamentą (EB) Nr. 2125/95, įvedantį Bendrijos muitų tarifų kvotas grybų konservams (1) ir nustatantį jų administravimą, ypač į jo 6 straipsnio 4 dalį,
kadangi:
(1)
Reglamento (EB) Nr. 2125/95 6 straipsnio 4 dalis numato, kad jei kiekiai, kuriems paduotos paraiškos, viršija kiekius, kuriems galima išduoti licencijas, tai Komisija taiko vienodą sumažinimo procentą ir sustabdo licencijų išdavimą pagal vėlesnes paraiškas.
(2)
Kiekiai, kuriems paduotos paraiškos 2004 m. gegužės 3-4 d. pagal Reglamento (EB) Nr. 2125/95 4 straipsnio 1 dalies a punktą, kurių kilmės šalis yra Kinija, viršija kiekį, kuriam galima išduoti licencijas. Todėl reikia nuspręsti, kokia dalimi paraiškos licencijoms gali būti tenkinamos ir licencijų išdavimas pagal vėlesnes paraiškas gali būti sustabdytas.
(3)
Kiekiai, kuriems paduotos paraiškos 2004 m. gegužės 3-4 d. pagal Reglamento (EB) Nr. 2125/95 4 straipsnio 1 dalies b punktą, kurių kilmės šalis yra Kinija, viršija kiekį, kuriam galima išduoti licencijas. Todėl reikia nuspręsti, kokia dalimi paraiškos licencijoms gali būti tenkinamos ir licencijų išdavimas pagal vėlesnes paraiškas gali būti sustabdytas,
PRIĖMĖ ŠĮ REGLAMENTĄ:
1 straipsnis
Paraiškos importo licencijoms, pateiktos 2004 m. gegužės 3-4 d. pagal Reglamento (EB) Nr. 2125/95 4 straipsnio 1 dalies a punktą, kurių kilmės šalis yra Kinija, ir perduotos Komisijai 2004 m. gegužės 6 d., nurodant šio reglamento 11 straipsnio 1 dalį, yra tenkinamos 88,29 % paraiškose nurodyto kiekio.
2 straipsnis
Paraiškos importo licencijoms, pateiktos 2004 m. gegužės 3-4 d. pagal Reglamento (EB) Nr. 2125/95 4 straipsnio 1 dalies b punktą, kurių kilmės šalis yra Kinija, ir perduotos Komisijai 2004 m. gegužės 6 d., nurodant šio reglamento 11 straipsnio 1 dalį, yra tenkinamos 10,68 % paraiškose nurodyto kiekio.
3 straipsnis
Šis reglamentas įsigalioja 2004 m. gegužės 12 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 11 d.